আলী হোসেন (সঙ্গীতজ্ঞ)
আলী হোসেন (২৩ মার্চ ১৯৪০ - ১৬ ফেব্রুয়ারি ২০২১) একজন বাংলাদেশী সুরকার ও সঙ্গীত পরিচালক ছিলেন। পাঁচ দশকের কর্মজীবনে তিনি অসংখ্য জনপ্রিয় গানের সুর ও সঙ্গীতায়োজন করেছেন। তার সুরারোপিত উল্লেখযোগ্য গান হল "হলুদ বাটো মেন্দি বাটো", "অশ্রু দিয়ে লেখা এ গান", "আরে ও প্রাণের রাজা" ও "কত যে তোমাকে বেসেছি ভালো"। তিনি ব্যাথার দান চলচ্চিত্রের সঙ্গীত পরিচালনার জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।